CELEX: 32018R0044
Language: ro
Date: 2017-10-20 00:00:00
Title: Regulamentul delegat (UE) 2018/44 al Comisiei din 20 octombrie 2017 de modificare a Regulamentului delegat (UE) 2016/2374 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest

12.1.2018   
            
            
               RO
            
            
               Jurnalul Oficial al Uniunii Europene
            
            
               L 7/1
            
         REGULAMENTUL DELEGAT (UE) 2018/44 AL COMISIEI
   din 20 octombrie 2017
   de modificare a Regulamentului delegat (UE) 2016/2374 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
   întrucât:
   
               (1)
            
            
               Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit din Uniune prin introducerea unei obligații de debarcare pentru capturile de specii care fac obiectul unor limite de captură.
            
         
               (2)
            
            
               Pentru punerea în aplicare a obligației de debarcare, articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unor acte delegate pentru o perioadă de maximum trei ani pe baza recomandărilor comune elaborate de statele membre în urma consultării consiliilor consultative relevante.
            
         
               (3)
            
            
               Regulamentul delegat (UE) 2016/2374 al Comisiei (2) a stabilit un plan privind aruncarea capturilor înapoi în mare pentru anumite activități de pescuit de specii demersale din apele de sud-vest, în urma unei recomandări comune prezentate în 2016 de către Belgia, Spania, Franța, Țările de Jos și Portugalia.
            
         
               (4)
            
            
               Belgia, Spania, Franța, Țările de Jos și Portugalia au un interes direct în ceea ce privește gestionarea activităților de pescuit în apele de sud-vest. La 2 iunie 2017, statele membre respective au prezentat Comisiei o nouă recomandare comună, după consultarea Consiliului consultativ pentru apele de sud-vest, prin care sugerează o serie de modificări la planul privind aruncarea capturilor înapoi în mare.
            
         
               (5)
            
            
               Noua recomandare comună a fost examinată de CSTEP (3). Măsurile sugerate în recomandarea comună sunt conforme cu articolul 18 alineatul (3) din Regulamentul (UE) nr. 1380/2013 și, prin urmare, pot fi incluse în planul privind aruncarea capturilor înapoi în mare.
            
         
               (6)
            
            
               În noua recomandare comună se sugerează ca, în planul privind aruncarea capturilor înapoi în mare instituit prin Regulamentul (UE) 2016/2374, să fie incluse și activitățile de pescuit de putasu (Micromesistius poutassou) capturat cu traule de fund și seine în diviziunile ICES VIIIc și IXa.
            
         
               (7)
            
            
               În noua recomandare comună se sugerează, de asemenea, să se modifice definiția activității de pescuit de pește-pescar (Lophiidae) din diviziunile ICES VIII a, b, d și e și din diviziunile ICES VIIIc și IXa, astfel cum figurează în planul privind aruncarea capturilor înapoi în mare, prin adăugarea unui cod al uneltelor de pescuit pentru setci cu sirec (GTR) și prin reducerea dimensiunii ochiului de plasă pentru toate setcile simple de la 200 mm la 170 mm.
            
         
               (8)
            
            
               În noua recomandare comună se sugerează, de asemenea, menținerea excepției de la obligația de debarcare acordată de planul privind aruncarea capturilor înapoi în mare în cazul langustinei capturate cu traule în subzonele ICES VIII și IX, deoarece dovezile științifice disponibile indică posibile rate de supraviețuire ridicate, ținând cont de caracteristicile uneltelor de pescuit care vizează această specie, de practicile de pescuit și de ecosistem. În evaluarea sa, CSTEP a ajuns la concluzia că cele mai recente experimente și studii, coroborate cu informațiile suplimentare furnizate de statele membre, oferă suficiente dovezi privind ratele de supraviețuire. Prin urmare, excepția sus-menționată, acordată de două ori (atât pentru anul 2016, cât și pentru anul 2017), ar trebui menținută în anul 2018.
            
         
               (9)
            
            
               Excepția de minimis instituită în planul privind aruncarea capturilor înapoi în mare pentru merluciu – de până la maximum 6 % în 2018 din totalul capturilor anuale din această specie efectuate de nave care vizează această specie utilizând traule în subzonele ICES VIII și IX – se bazează pe faptul că este foarte dificil de realizat o creștere viabilă a selectivității. CSTEP a concluzionat că informațiile suplimentare privind selectivitatea furnizate de statele membre conțineau într-adevăr dovezi suplimentare care demonstrau că, pentru tehnicile de pescuit vizate, selectivitatea este foarte dificil de realizat. Totuși, trebuie depuse eforturi suplimentare pentru a oferi o mai bună justificare a acestei excepții. Excepția ar trebui să fie, prin urmare, prelungită pentru anul 2018, cu condiția ca statele membre să furnizeze informații mai solide în sprijinul acestei excepții, care urmează să fie apoi evaluate de către CSTEP.
            
         
               (10)
            
            
               Regulamentul delegat (UE) 2016/2374 ar trebui să fie modificat în consecință.
            
         
               (11)
            
            
               Întrucât măsurile prevăzute de prezentul regulament au un impact direct asupra activităților economice legate de sezonul de pescuit al navelor din Uniune sau asupra planificării acestuia, prezentul regulament ar trebui să intre în vigoare imediat după publicarea sa. Regulamentul ar trebui să se aplice de la 1 ianuarie 2018,
            
         ADOPTĂ PREZENTUL REGULAMENT:
   Articolul 1
   Regulamentul delegat (UE) 2016/2374 se modifică după cum urmează:
   
               1.
            
            
               La articolul 3 alineatul (1), litera (a) se înlocuiește cu următorul text:
               
                           „(a)
                        
                        
                           în ceea ce privește merluciul (Merluccius merluccius), în 2018, până la maximum 6 % din totalul capturilor anuale din această specie efectuate de nave utilizând traule și seine (coduri ale uneltelor: OTT, OTB, PTB, OT, PT, TBN, TBS, TX, SSC, SPR, TB, SDN, SX și SV) care vizează specia respectivă în subzonele ICES VIII și IX.”
                        
                     
         
               2.
            
            
               La articolul 3 alineatul (2), anul „2017” se înlocuiește cu anul „2018”.
            
         
               3.
            
            
               Anexa se înlocuiește cu textul anexei la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 28.1.2013, p. 22.
   
      (2)  Regulamentul delegat (UE) 2016/2374 al Comisiei din 12 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest (JO L 352, 23.12.2016, p. 33).
   
      (3)  2017-07_STECF PLEN 17-02_JRCxxx.pdf
   
      ANEXĂ
      
         Activități de pescuit care fac obiectul obligației de debarcare
      
      1.   Activitățile de pescuit de limbă-de-mare comună (Solea solea)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIa, b, d și e
               
               
                  OTB, OTT, PTB, TBN, TBS, TB, OT, PT, TX
               
               
                  Toate traulele de fund
               
               
                  Dimensiunea ochiului de plasă cuprinsă între 70 mm și 100 mm
               
               
                  Toate capturile de limbă-de-mare comună
               
            
                  TBB
               
               
                  Toate beam-traulele
               
               
                  Dimensiunea ochiului de plasă cuprinsă între 70 mm și 100 mm
               
            
                  GNS, GN, GND, GNC, GTN, GTR, GEN
               
               
                  Toate setcile cu sirec și setcile fără sirec
               
               
                  Dimensiunea ochiului de plasă mai mare sau egală cu 100 mm
               
            2.   Activitățile de pescuit de limbă-de-mare comună (Solea solea) și de cambulă de Baltica (Pleuronectes platessa)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunea ICES IXa
               
               
                  GNS, GN, GND, GNC, GTN, GTR, GEN
               
               
                  Toate setcile cu sirec și setcile fără sirec
               
               
                  Dimensiunea ochiului de plasă mai mare sau egală cu 100 mm
               
               
                  Toate capturile de limbă-de-mare comună și de cambulă de Baltica
               
            3.   Activitățile de pescuit de merluciu (Merluccius merluccius)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIa, b, d și e
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Toate traulele de fund și seinele
               
               
                  Dimensiunea ochiului de plasă mai mare sau egală cu 100 mm
               
               
                  Toate capturile de merluciu
               
            
                  LL, LLS
               
               
                  Toate paragatele
               
               
                  Toate
               
            
                  GNS, GN, GND, GNC, GTN, GEN
               
               
                  Toate setcile fără sirec
               
               
                  Dimensiunea ochiului de plasă mai mare sau egală cu 100 mm
               
            
                  Diviziunile ICES VIIIc și IXa
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Toate traulele de fund și seinele
               
               
                  Navele care îndeplinesc următoarele criterii cumulative:
                  
                              1.
                           
                           
                              utilizează o dimensiune a ochiului de plasă mai mare sau egală cu 70 mm;
                           
                        
                              2.
                           
                           
                              totalul debarcărilor de merluciu din perioada 2014/2015 (1) constă în: peste 5 % dintre toate speciile debarcate și peste 5 tone metrice.
                           
                        
               
                  Toate capturile de merluciu
               
            
                  GNS, GN, GND, GNC, GTN, GEN
               
               
                  Toate setcile fără sirec
               
               
                  Dimensiunea ochiului de plasă cuprinsă între 80 mm și 99 mm
               
            
                  LL, LLS
               
               
                  Toate paragatele
               
               
                  Dimensiunea cârligului este de peste 3,85 cm +/– 1,15 cm în lungime și de peste 1,6 cm +/– 0,4 cm în lățime
               
            4.   Activitățile de pescuit de pește pescar (Lophiidae)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIa, b, d și e
               
               
                  GNS, GN, GND, GNC, GTN, GEN, GTR
               
               
                  Toate setcile cu sirec și setcile fără sirec
               
               
                  Dimensiunea ochiului de plasă mai mare sau egală cu 170 mm
               
               
                  Toate capturile de pește pescar
               
            
                  Diviziunile ICES VIIIc și IXa
               
               
                  GNS, GN, GND, GNC, GTN, GEN, GTR
               
               
                  Toate setcile cu sirec și setcile fără sirec
               
               
                  Dimensiunea ochiului de plasă mai mare sau egală cu 170 mm
               
               
                  Toate capturile de pește pescar
               
            5.   Activitățile de pescuit de langustină (Nephrops norvegicus)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIa, b, d și e (numai în interiorul unităților funcționale)
               
               
                  OTB, OTT, PTB, TBN, TBS, TB, OT, PT, TX
               
               
                  Toate traulele de fund
               
               
                  Dimensiunea ochiului de plasă mai mare sau egală cu 70 mm
               
               
                  Toate capturile de langustină
               
            
                  Diviziunile ICES VIIIc și IXa (numai în interiorul unităților funcționale)
               
               
                  OTB, PTB, OTT, TBN, TBS, OT, PT, TX TB
               
               
                  Toate traulele de fund
               
               
                  Dimensiunea ochiului de plasă mai mare sau egală cu 70 mm
               
               
                  Toate capturile de langustină
               
            6.   Activitățile de pescuit de sabie neagră (Aphanopus carbo)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIc, IX și X și zona CECAF 34.1.2
               
               
                  LLS, DWS
               
               
                  Paragate de apă adâncă
               
               
                  —
               
               
                  Toate capturile de sabie neagră în cazul cărora volumul total al debarcărilor per navă din toate speciile în 2014 și 2015 (2) a constat, în proporție de peste 20 %, în sabie neagră
               
            7.   Activitățile de pescuit de pagel argintiu (Pagellus bogaraveo)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunea ICES IX
               
               
                  LLS, DWS
               
               
                  Paragate de apă adâncă
               
               
                  Dimensiunea cârligului de peste 3,95 cm în lungime și de peste 1,65 cm în lățime
               
               
                  Toate capturile de pagel argintiu în cazul cărora volumul total al debarcărilor per navă din toate speciile în 2014 și 2015 (3) a constat, în proporție de peste 20 %, în pagel argintiu
               
            8.   Activitățile de pescuit de putasu (Micromesistius poutassou)
      
      
                  Zone de pescuit
               
               
                  Codul uneltelor de pescuit
               
               
                  Descrierea uneltelor de pescuit
               
               
                  Dimensiunea ochiului de plasă
               
               
                  Speciile care urmează să fie debarcate
               
            
                  Diviziunile ICES VIIIc și IXa
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Toate traulele de fund și seinele
               
               
                  Toate
               
               
                  Toate capturile de putasu
               
            
         (1)  Perioada de referință pentru anul 2017. Pentru 2018, perioada de referință va fi 2015/2016.
      
         (2)  Perioada de referință pentru anul 2017. Pentru 2018, perioada de referință va fi 2015/2016.
      
         (3)  Perioada de referință pentru anul 2017. Pentru 2018, perioada de referință va fi 2015/2016.